Ενημερώνουμε τους επιτυχόντες/τις επιτυχούσες του Τμήματος Νοσηλευτικής Θεσσαλονίκης της Σ.Ε.Υ του ΔΙ.ΠΑ.Ε για το ακαδημαϊκό έτος 2023-2024, ότι οι εγγραφές στο Τμήμα θα γίνουν META THN ΟΛΟΚΛΗΡΩΣΗ ΤΩΝ ΗΛΕΚΤΡΟΝΙΚΩΝ ΕΓΓΡΑΦΩΝ του Υπουργείου Παιδείας, Θρησκευμάτων και Αθλητισμού, η οποία θα πραγματοποιηθεί ηλεκτρονικά μέσω του Πληροφοριακού Συστήματος Ηλεκτρονικών Εγγραφών 2023 στην ηλεκτρονική διεύθυνση <https://eregister.it.minedu.gov.gr> (Παρακολουθείτε ανακοινώσεις του Υπουργείου).

Στη συνέχεια και αφού πρώτα γνωστοποιηθεί στο Τμήμα η ονομαστική κατάσταση των επιτυχόντων και της σχετικής εγκυκλίου, θα ακολουθήσει σχετική ανακοίνωση στην ιστοσελίδα του Τμήματος ([www.nurse.teithe.gr](http://www.nurse.teithe.gr)) στην οποία θα δίνονται διευκρινιστικές οδηγίες για τον τρόπο εγγραφής και τα απαιτούμενα δικαιολογητικά.

Οι αιτήσεις για διακοπή σπουδών γίνονται μετά την ολοκλήρωση της εγγραφής στο Τμήμα (θα βγει σχετική ανακοίνωση).

Επίσης, επισημαίνεται ότι η διαδικασία των μετεγγραφών γίνεται από το Υπουργείο Παιδείας , Θρησκευμάτων και Αθλητισμού.

Συγχαρητήρια για την επιτυχία σας!